Document ID: 32011D0844

KOMMISSIONENS GENNEMFØRELSESAFGØRELSE
af 14. december 2011
om ændring af beslutning 2006/415/EF om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet
(meddelt under nummer K(2011) 9169)
(EØS-relevant tekst)
(2011/844/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (3), særlig artikel 18,
under henvisning til Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (4), særlig artikel 63, stk. 3, og
ud fra følgende betragtninger:
(1)
Ved Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet og om ophævelse af beslutning 2006/135/EF (5) er der fastsat visse beskyttelsesforanstaltninger, der skal anvendes i tilfælde af et udbrud af denne sygdom, herunder oprettelse af et område A og et område B efter mistanke om udbrud eller et bekræftet udbrud af sygdommen. Sådanne områder er anført i bilaget til beslutning 2006/415/EF. Nævnte beslutning skal anvendes indtil den 31. december 2011.
(2)
Der har senest været udbrud af højpatogen aviær influenza af subtype H5N1 hos fjerkræ i Unionen i Rumænien i marts 2010, og virusset blev påvist hos en vildtlevende fugl i Bulgarien i april 2010. Ifølge de foreliggende oplysninger er der ikke for øjeblikket udbrud af sygdommen i Unionen. Rumænien bør derfor udgå af listen i bilaget til beslutning 2006/415/EF.
(3)
Foranstaltningerne i beslutning 2006/415/EF har vist sig at være meget effektive, og det har øget gennemsigtigheden og den tillid, som ikke-berørte medlemsstater og tredjelande har til de trufne foranstaltninger, at det i Den Europæiske Unions Tidende offentliggøres, hvilke områder den kompetente myndighed har indført restriktioner for.
(4)
Desuden forekommer højpatogen aviær influenza af subtype H5N1 stadig i en række tredjelande og er derfor fortsat en trussel mod dyrs og menneskers sundhed i Unionen. Anvendelsesperioden for beslutning 2006/415/EF bør derfor forlænges.
(5)
Der blev i september 2011 indledt en ekstern evaluering af Unionens beredskabsnetværk. Formålet med evalueringen er at vurdere netværkets effektivitet. Evalueringen skal være afsluttet senest i august 2012. Resultaterne af evalueringen tages i betragtning ved en eventuel revision af foranstaltningerne i beslutning 2006/415/EF.
(6)
Beslutning 2006/415/EF bør derfor ændres i overensstemmelse hermed.
(7)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
I beslutning 2006/415/EF foretages følgende ændringer:
1.
I artikel 12 ændres »31. december 2011« til »31. december 2013«.
2.
I bilaget udgår oplysningerne om Rumænien.
Artikel 2
Denne afgørelse er rettet til medlemsstaterne.
Udfærdiget i Bruxelles, den 14. december 2011.

Labels: 18
6